
ЧРЕЗ 
АКАД. ХРИСТО БЕЛОЕВ, ДТН
ПРЕДСЕДАТЕЛ НА ОБЩИНСКИ СЪВЕТ  - РУСЕ
ПЛ. „СВОБОДА“ №6

ДО
Г-Н КАЛИН ИВАНОВ
ОБЩИНСКИ СЪВЕТНИК  ОТ КОАЛИЦИЯ „ПРОДЪЛЖАВАМЕ ПРОМЯНАТА-ДЕМОКРАТИЧНА БЪЛГАРИЯ“





УВАЖАЕМИ ГОСПОДИН ИВАНОВ,

Във връзка с постъпило Ваше питане с вх. № ОбС-1341/26.10.2026 г. и  вх.№ 06-01-384/26.10.2026 г. по описа на Община Русе , Ви уведомявам следното:
	По т.1 – Към 22.10.2026 г. са приключени строително-монтажните работи по пространството за паркиране пред бл. „Верила“, което е етап от цялостното обновяване на района.
	По т.2 Предстои полагане на настилка на тротоарните площи около блока, ремонт на стъпалата и запръстяване на зелената площ.
	По т.3 Документите по приемо-предаване на обекта, ще бъдат изготвени след приключване на всички строителни-ремонтни дейности.  
	По т.4  Приемането на окончателно завършен обект се извършва с оглед на място от ресорен заместник кмет, Директора на ОП „Комунални дейности“ и други длъжностни лица при необходимост. Към горепосочените дати е завършен само етап от цялостното обновяване.
	По т.5 Ремонтът на околоблоковото пространство на бл. „Верила“ и площите за паркиране се извършва от ОП „Комунални дейности“, след възлагане от Община Русе, като финансирането е заложено в бюджета на предприятието. Срокът за завършване следва да се съобрази с метеорологичните условия, позволяващи извършването на строително-ремонтни дейности.
	По т.6 След финализиране на строително-ремонтните дейности се подписва приемо-предавателен /констативен / протокол. Протоколът се подписва от ресорен заместник кмет и Директора на ОП „Комунални дейности“.
	По т7. Установени забележки, недовършени работи или дефекти се констатират преди подписване на приемо-предавателния протокол, посочен в т.6. Поради недовършеността на обекта, не са извършени окончателни проверки.
	По т.8 За текущия контрол, качеството и безопасността на обекта отговаря Директорът на ОП „Комунални дейности“, който извършва контрол върху изпълнението на дейностите. Освен него контрол осъществяват и други длъжностни лица от предприятието.
Последната проверка на място е извършена след полагане на последния пласт асфалт на зоните за паркиране пред жилищния блок.
	По т.9 – Обекта не е завършен, като предстои полагане на нова тротоарна настилка и ремонт на стъпалата. След приключване на тези дейности, строителните отпадъци ще бъдат премахнати. 
	Изпълняваната дейност представлява текущ ремонт и не е необходим одобрен план за безопасност. За безопасността на обекта се следи от длъжностните лица в предприятието и Директора.	
По т.10 и т.11 – Видимият извит метален елемент в зоната на тротоара е част от системата за заземяване на блока. Извършена е техническа проверка от  компетентно  лице и същата е обезопасена. След приключване на ремонтните дейности по тротоара, елементът от системата ще бъде възстановен.
По т.12 – При изпълнението на ремонтните дейности, от технически лица е извършена проверка за нивелацията, като не са установени отклонения. Наличен е ревизионен бетонен капак на шахта за комуникации, като същият не оказва влияние върху нивото и качеството на изпълнение.
По т.13 – При изпълнението на тротоарните настилки са предвидени необходимите понижения и скосявания, съгласно нормативната уредба. За гарантиране на безопасен достъп са поставени ограничителни съоръжения и уведомления, че се извършват строителни работи.
По т.14 Изпълнител на строителните дейности е ОП „Комунални дейности“, който ще завърши обекта приоритетно, при подходящи атмосферни условия.
По т.15  Обектът се изгражда от ОП „Комунални дейности“, след директно възлагане от  Община  Русе. Предприятието е част от структурата на Общината и има контролиращ ресорен заместник кмет, поради което не е необходимо сключването на договор за възлагане. Изпълнението на ремонта се финансира текущо от бюджета на предприятието.
По т.16 Както е посочено в т.15 няма сключен договор за изпълнение и не са предвидени гаранционни срокове и неустойки, съгласно нормативните изисквания.
По т.17 Отговорността за безопасността е и на самите живущи и преминаващи, които следва да се съобразяват с въведените ограничения и сигнализация. Следва да се отбележи, че съгласно тях районът представлява строителен обект и следва да се преминава с повишено внимание.




По отношение на сигналите за опасен участък – такива могат да се подават по  съответния ред за сигнали до Община Русе – на дежурния телефон на Общински съвет за сигурност, на хартиен носител в сградата на Община Русе или на посочените телефони и имейл на интернет страницата на Община Русе.
	

С уважение, 






	България, Русе 7000, пл. „Свобода” 6; факс: +359 82 83 44 13, 
email: mayor@ruse-bg.eu; www.ruse-bg.eu

